stanford-oval/wikipedia huggingface dataset:
The Slits
The Slitsin ura > Typical Girls

The Slits ei saavuttanut koskaan suurta kaupallista menestystä. Sen menestynein kappale oli bändin ensimmäinen single ”Typical Girls”, joka ylsi Britannian listalla sijalle 60 vuonna 1979. ”Typical Girls” -singlen b-puolella oli cover-versio Marvin Gayen tunnetuksi tekemästä kappaleesta ”I Heard It Through The Grapevine”, josta Island Recordsin johtaja Chris Blackwell ajatteli, että tämä cover-kappale toisi bändille enemmän menestystä, mutta yhtye oli ehdottomasti sitä mieltä, että sen oman kappaleen "Typical Girls" oli oltava a-puolella ”Typical Girls” tiivisti bändin huumorin ironisella nimellään. The Slits ei todellakaan ollut ”tyypillinen tyttöbändi”.
The Slitsin ura > Cut

The Slits julkaisi debyyttialbuminsa Cut, jonka tuotti reggae-tuottaja Dennis Bovell, 7. syyskuuta 1979. Albumin musikki oli yhdistelmä energistä punkia, reggaerytmejä ja kokeellisia ääniä. Levyn kannessa Ari, Tessa ja Viv tuijottavat uhmakkaasti kameraan. He ovat kuvassa rinnat paljaana mutta kokonaan mudan peitossa. Valokuvaaja Pennie Smith otti kuvan The Slitsistä kesällä 1979. Levyn kansikuva herätti keskustelua.
Pian Cutin julkaisun jälkeen vuoden 1980 alussa The Slits julkaisi bristolilaisen postpunk-bändin The Pop Groupin kanssa yhteisen singlen ”In The Beginning There was Rhythm” / ”Where There’s A Will”.
The Slitsin ura > The Slits vieraili Suomessa

Heinäkuussa 1980 The Slits saapui Suomeen. Yhtye hämmensi yleisöä kokeellisella reggae- ja punk-musiikillaan Helsingissä kolmena peräkkäisenä päivänä, kahtena iltana Lönnrotinkadun Vanhalla Polilla ja yhtenä iltapäivänä Kaivopuiston suuressa ilmaiskonsertissa.
The Slitsin ura > Return of the Giant Slits

The Slits julkaisi toisen albuminsa Return of the Giant Slits vuonna 1981. Bändin soundi oli muuttunut entistä kokeilevammaksi, Yhtye yhdisti musiikkiinsa nyt yhä laajemmin maailmanmusiikkia. Yhtyeen keikoilla esiintyi toisinaan myös taustalaulaja Neneh Cherry.
Joulukuussa 1981 bändi päätti lopettaa toimintansa. Yksi merkittävä syy oli loppuunpalaminen, jatkuvan kiertämisen aiheuttanut väsymys.  Bändin hajoaminen ei ollut kuitenkaan helppo päätös. Se jätti suuren aukon jokaisen elämään ja etenkin basisti otti bändin hajoamisen raskaasti. Tessa Polliti ajautui heroiiniriippuvuuteen ja kitaristi Viv lopetti soittamisen moneksi vuodeksi.
The Slitsin hajoamisen jälkeen Ari jatkoi musiikin tekemistä levyttäen New Age Steppersin kanssa sekä sooloartistina nimillä Baby Ari, Madussa ja Ari Up. Hänen ensimmäinen sooloalbuminsa Dread More Dan Dead julkaistiin vuonna 2005. Ari Up alkoi myös elää levotonta kiertolaisen elämää: hän muutti asumaan Indonesiaan, Belizen viidakoon ja myöhemmin Jamaikalle.
The Slitsin ura > Yhtyeen paluu ja Ari-Upin kuolema

Ari Up ja Tessa Pollitt kokosivat The Slitsin uudelleen uusien jäsenten kanssa vuonna 2005, ja vuonna 2006 he julkaisivat kolmen kappaleen EP-levyn Revenge Of The Killer Slits. Levyllä soitti rumpuja Sex Pistolsin rumpali Paul Cook. The Slitsin riveissä nähtiin myös Paul Cookin tytär Hollie. Viv Albertine liittyi yhtyeeseen kahden keikan ajaksi vuonna 2008 mutta päätti, ettei halunnut jatkaa. Vuonna 2009 julkaistiin Trapped Animal, The Slitsin ensimmäinen uusi albumi 28 vuoteen, sekä yhtyeen elämäkertakirja Typical Girls? The Story of The Slits, jonka oli kirjoittanut toimittaja Zoe Street Howe.
Laulaja Ari-Up kuoli syöpään 20. lokakuuta 2010, jolloin myös The Slits lopetti toimintansa. Ari-Up oli kuollessaan 48-vuotias.
Vuonna 2017, julkaistiin Bill Badgleyn ohjaama The Slits -dokumenttielokuva Here to Be Heard: The Story of The Slits.
The Slitsin ura > Merkitys.

Englantilainen musiikkiteollisuus oli 1970-luvulla hyvin miesvaltaista, erityisesti levy-yhtiöissä. Oli harvinaista nähdä naisia, jotka olisivat soittaneet omia sävellyksiään ja omia soittimiaan. The Slitsin esittämä punkin, reggaen ja feminististen aatteiden fuusio rikkoi rajoja ja toi naiset punkin eturintamaan. Yhtyeen haluttomuus tehdä kompromisseja tai myydä itseään seksuaalisella vetovoimallaan oli inspiraatio feministiselle rock-musiikille.
Yhtye ei ole koskaan saanut yhtä paljon mediahuomiota kuin The Clash tai Sex Pistols. Vaikka yhtye hajosi 1980-luvun alussa, sen vaikutus punk-skenelle säilyi kuitenkin kiistattomana.
Kokoonpanot > Ensimmäinen kokoonpano (1976)

Ari Up – laulu
Kate Korus – kitara
Suzy Gutsy – basso
Palmolive – rummut
Kokoonpanot > Toinen kokoonpano (1976–1978)

Ari Up –  Laulu
Viv Albertine – kitara, koskettimet
Tessa Pollitt – basso
Palmolive –  rummut
Kokoonpanot > Yhtyeen tunnetuin kokoonpano (1978–1982)

Ari Up –  laulu
Viv Albertine – kitara, koskettimet
Tessa Pollitt – basso
+ sekä vierailevia rumpaleita.
Kokoonpanot > Reunion-kokoonpano (2005–2010)

Ari Up – laulu
Tessa Pollitt – basso  sekä
Paul Cook - rummut
Anna Schulte – rummut
Hollie Cook – taustalaulu, koskettimet
NO – kitara
Adele Wilson – kitara
Michelle Hill – kitara
Anna Ozawa – koskettimet
Diskografia > Studioalbumit

Cut (1979)
Return of the Giant Slits (1981)
Trapped Animal (2009)
Diskografia > Kokoelmat:

The Slits/Bootleg Retrospective/Untitled (1980)
Double Peel Sessions (1988)
In the Beginning (1997)
Live at the Gibus Club (2005 – äänitetty 1978)
Lähteet:

Wikimedia Commonsissa on kuvia tai muita tiedostoja aiheesta .
1 2 3 4 5 6 7 8 9 10 11 12 13 14 15 16  Bullman, Janine: Girls Unconditional: The story of The Slits, told exclusively by The Slits 18. 6. 2009. Loud And Quiet. Viitattu 2.8. 2024.
1 2 3  punkrockgormandizers: The Slits: A Historical Overview of Their Impact on Punk Rock 21.12.2023. punkrock.blog. Viitattu 2.8.2024.
1 2 3 4 5 6  Robb, John: Ari Up obituary 21.10.2010. The Guardian. Viitattu 3.8. 2024.
↑  Uusitorppa, Harri: Feministinen punkyhtye The Slits kävi keikalla Suomessakin 18.1.2020. Helsingin Sanomat. Viitattu 3.8. 2024.
The Slits-yhtyeen laulaja Ari Up
Ari-Up lavalla The Slits -yhtyeen kanssa vuonna 1980.
Kunnian kentät (vuoden 1980 elokuva)

| Kunnian kentät> ’Breaker’ Morant |
| --- | --- |
 Elokuvan juliste
Ohjaaja:  Bruce Beresford
Käsikirjoittaja:  Jonathan Hardy, Davis Stevens, Bruce Beresford
Perustuu:  Kenneth G. Rossin näytelmään
Tuottaja:  Matt Carroll
Kuvaaja:  Don McAlpine
Leikkaaja:  William M. Anderson
Pääosat:  Edward Woodward, Jack Thompson
Valmistustiedot
Valmistusmaa:  Australia
Tuotantoyhtiö:  South Australian Film Corporation, Australian Film Commission, 7 Network
Levittäjä:  Village Roadshow Netflix
Ensi-ilta:  1980, Suomessa 1982
Kesto:  107 minuuttia
Alkuperäiskieli:  englanti afrikaans
Aiheesta muualla
IMDb 
Elonet
AllMovie
Infobox OKNimi-testi OK: 
Kunnian kentät (’Breaker’ Morant) on Bruce Beresfordin ohjaama australialainen sotaelokuva ja oikeussalidraama vuodelta 1980. Toisen buurisodan aikana 1902 käydystä kenttäoikeudenkäynnistä kertovan elokuvan pääosia esittävät Edward Woodward, Jack Thompson ja John Waters. Kenneth G. Rossin näytelmään perustuvan käsikirjoituksen laativat ohjaajan kanssa Jonathan Hardy ja Davis Stevens.
Elokuva oli ehdolla parhaan sovitetun käsikirjoituksen Oscar-palkinnon saajaksi. Vuonna 2004 The New York Timesin kriitikot valitsivat Kunnian kentät yhdeksi kaikkien aikojen tuhannesta parhaasta elokuvasta maailmassa.
Video-oppaassa vuodelta 1994 Asko Alanen piti elokuvaa vahvana kuvauksena sotakoneiston henkisestä jyräyksestä, jossa tarkoituksenmukaisuus korvaa oikeudenmukaisuuden. Hän antoi elokuvalle neljä tähteä viidestä, mikä vastaa sanallista arviota ”erinomainen”. Helsingin Sanomien Mikael Fränti vertasi elokuvaa edellisvuoden australialaiseen sotaelokuvaan Gallipoli (1981): hänestä Kunnian kentistä puuttuu se kaikki syvyys ja sodanvastainen paatos, joka on ominaista Peter Weirin ohjaukselle. Fränti kammoksui elokuvan sanomaa sotarikosten oikeutuksesta: ”[M]itä enemmän elokuvaa ajattelee jälkeen päin sitä vastenmielisemmiksi sen saarnat osoittautuvat.”
Aiheesta muualla

Kunnian kentät (vuoden 1980 elokuva) Internet Movie Databasessa (englanniksi)
Kunnian kentät (vuoden 1980 elokuva) Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Breaker Morant (film)
Käännös suomeksi
Patrick Mahomes

| Patrick Lavon Mahomes II |
| --- | --- |
 Mahomes vuonna 2017
Henkilötiedot
Syntynyt: 17. syyskuuta 1995 (ikä 29) Tyler, Texas
Kansalaisuus:   Yhdysvallat
Puoliso:  Brittany Mahomes (vih. 2020)
Lapset:  Sterling (s. 2021) Bronze (s. 2022)
Amerikkalaisen jalkapallon pelaaja
Pituus:  191 cm
Paino:  104 kg
Pelipaikka:  Pelinrakentaja
Seura
Pelinumero:  15
Seura:  Kansas City Chiefs
Sarja:  NFL
Pelaajaura
NFL-varaus:  10. varaus, 2017 Kansas City Chiefs
Pääsarjaura:  2017–
Patrick Lavon Mahomes II (s. 17. syyskuuta 1995 Tyler, Texas) on yhdysvaltalainen amerikkalaisen jalkapallon pelaaja. Mahomesin pelipaikka on pelinrakentaja. Mahomes on pelannut kaudesta 2018 alkaen Kansas City Chiefsissä. Mahomesia pidetään yhtenä liigan parhaista nykyisistä pelinrakentajista.
Mahomes on voittanut Kansas City Chiefsin pelinrakentajana kolme Super Bowlia ja saanut joka kerta ottelun parhaan pelaajan palkinnon. Entisen MLB-syöttäjä Pat Mahomes vanhemman poika Patrick pelasi baseballia yliopistossa ja oli vähällä ryhtyä baseball-ammattilaiseksi. Hänen menestyksensä amerikkalaisen jalkapallon parissa Texasin teknillisessä yliopistossa muutti kuitenkin suunnitelmia. Mahomes varattiin vuoden 2017 varaustilaisuudessa 10. pelaajana ja järjestyksessä toisena pelinrakentajana. Mahomes on valittu kaksi kertaa NFL:n parhaaksi pelaajaksi (2018 ja 2022) ja tällä hetkellä hän on sarjan toiseksi parhaiten palkattu pelaaja.
Varhainen elämä ja nuoruus

Patrick Lavon Mahomes II syntyi 17. syyskuuta 1995 Tylerissa, Texasissa. Hänen vanhempansa ovat entinen MLB-syöttäjä Patrick Mahomes vanhempi, joka pelasi ammattilaisena 11 vuotta, ja tapahtumasuunnittelija Randi Martin Mahomes. Mahomesin vanhemmat ovat eronneet. Mahomesilla on yksi veli, Jackson, ja kolme puolisisarusta: siskot Mia ja Zoe sekä veli Graham. Koska Mahomesin isä pelasi uransa aikana useissa MLB-joukkueissa, perhe asui usein eri asunnoissa ja hotellihuoneissa kaupungeissa, joissa hän pelasi. Urheilullisesti lahjakas Patrick Mahomes seurasi ensin isänsä uraa baseballissa, mutta pelasi tämän ohella myös amerikkalaista jalkapalloa.
Juniorivuosinaan Mahomes toimi aloittavana pelinrakentajana Whitehouse High Schoolin joukkueessa. Viimeisenä juniorivuotenaan Mahomes heitti 4 600 jaardia, teki 50 touchdownia ja kohtasi vain neljä syötönkatkoa. Tästä huolimatta useat valmentajat uskoivat että hän tulevaisuutensa olisi baseballin parissa.
Pelaajaura > Korkeakoulu

Lukion jälkeen Detroit Tigers varasi Mahomesin 37. kierroksella. Mahomes kuitenkin kieltäytyi tarjouksesta ja kirjautui Texasin teknilliseen yliopistoon vuonna 2014 ja jatkoi baseballin pelaamista olettaen, että hän osallistui MLB:n varaustilaisuuteen.
Menestyttyään jalkapallojoukkueen aloittavana. pelinrakentajana toisen kauden jälkeen Mahomes vaihtoi kuitenkin painotusta ja lopetti baseballin pelaamisen. Mahomes luopui lopulta viimeisestä vuodesta Texas Techissä ja osallistui NFL:n varaustilaisuuteen. Mahomes päätti yliopistouransa sijoittumalla kolmanneksi syöttöjaardien, touchdown-syöttöjen, syöttöyritysten ja syöttöjen määrässä. Mahomes oli myös koulun kaikkien aikojen toiseksi paras pelinrakentaja 22 touchdownilla.
Pelaajaura > NFL-ura: Kansas City Chiefs

Kansas City Chiefs varasi Mahomesin vuoden 2017 varaustilaisuudessa ensimmäisellä kierroksella. Mahomes teki ensiesiintymisensä NFL:ssä Denver Broncosia vastaan saman vuoden joulukuussa. Vuonna 2018 hänestä tuli toinen pelinrakentaja NFL:n historiassa, joka heitti 50 touchdownia ja 5 000 syöttöjaardia yhdellä kaudella. Hänet nimettiin samalla kaudella NFL:n parhaaksi pelaajaksi. Mahomes on ensimmäinen Chiefsin pelaaja, joka on voittanut liigan parhaan pelaajan palkinnon.
Helmikuussa 2020 Mahomes pelasi ensimmäisessä Super Bowlissaan ja voitti mestaruuden San Francisco 49ersiä vastaan tuloksella 31–20. Mahomes nimettiin ottelun parhaaksi pelaajaksi. Myöhemmin samana vuonna Mahomes solmi 10-vuotisen jatkosopimuksen Kansas City Chiefsin kanssa, joka oli tuolloin liigan historian arvokkain. Mahomes ja Chiefs etenivät Super Bowliin toista vuotta peräkkäin vuonna 2021 häviten kuitenkin Tom Bradylle ja Tampa Bay Buccaneersille lukemin 31–9.
Kaudella 2023 Mahomes saavutti toisen Super Bowl-voiton Philadelphia Eaglesia vastaan ja kolmannen Super Bowl-ottelun. Mahomes palkittiin toisen kerrran ottelun parhaan pelaajana. Vuoden 2023 runkosarjassa Mahomes heitti 4 183 jaardia ja 27 touchdownia. Helmikuussa 2024 Mahomes johti joukkueen neljänteen Super Bowliin viiden vuoden sisällä. Mahomes heitti voittoon johtaneen touchdown-syötön jatkoajalla, joka johti lukemin 25–22 voittoon San Francisco 49ersia vastaan. Mahomes valittiin jälleen ottelun parhaaksi pelaajaksi.
Nettovarallisuus

Celebrity Net Worthin mukaan Mahomesin kokonaisarvo on noin 70 miljoonaa dollaria. Suuri osa tästä johtuu hänen tuottoisasta pelaajasopimuksestaan. Vuonna 2020 Mahomes solmi Chiefsin kanssa kymmenen vuoden jatkosopimuksen, jonka arvo on 450 miljoonaa dollaria. Sopimusta uudistettiin vuonna 2023 takaamaan 210,6 miljonaa dollaria seuraavan neljän vuoden aikana. Mahomes on ostanut osuuden Kansas City Royalsin MLB-joukkueesta ja hän kuuluu Sporting Kansas Cityn ja Kansas City Currentin omistajaryhmään. Mahomesin sopimus on historian arvokkain Pohjois-Amerikan joukkueurheilussa kautta aikain.
Yksityiselämä > Perhe

Mahomes avioitui maaliskuussa 2022 Brittany Matthewsin kanssa. Pariskunnalla on kaksi lasta. Heidän tyttärensä Sterling syntyi helmikuussa 2021 ja Bronze-poika marraskuussa 2022. Patrick ja Brittany aloittivat seurustelun lukioaikana vuonna 2012. Pari pysyi yhdessä kun he opiskelivat eri korkeakouluissa. Patrick opiskeli Texasin teknillisessä yliopistossa ja Brittany pelasi jalkapalloa Texasin yliopistossa Tylerissä. Mahomes kosi Brittanya Arrowhead Stadiumilla saatuaan Super Bowl-mestaruussormuksensa syyskuussa 2020.
Yksityiselämä > Kristinusko

Patrick Mahomes on tullut pelaajaurallaan tunnetuksi kristillisestä uskostaan. Mahomes on puhunut julkisesti uskon roolista pelissä. Mahomesin peliinvalmistaumiseen kuuluu säännöllinen rukoilu ennen peliä. Mahomes on kertonut ylistävänsä Jumalaa joka kerta kun on pelikentällä. Mahomes on myös kertonut että hän ”voi kävellä kentälle pää pystyssä ja olemaan oma itsensä niin kauan kuin hän tekee kaiken oikein ja Jumalan tahdon mukaan”. Mahomes on kertonut myös uskon antaneen voimaa loukkantumisen keskellä ja että kristillisellä uskolla on rooli kaikessa, mitä hän tekee. Mahomesilla on tapana usein osoittaa taivaalle touchdownin jälkeen. Mahomes on myös jakanut raamatunlauseita sosiaalisen median alustoilla.
Yksityiselämä > Hyväntekeväisyys

Mahomes on perustanut vuonna 2019 hyväntekeväisyysjärjestön nimeltä 15 and the Mahomies Foundation. Säätiön tarkoituksena on lasten elämän parantaminen ja se kertoo tukevansa aloitteita, joissa keskitytään terveyteen, hyvinvointiin, resursseja tarvitseviin yhteisöihin ja muihin hyväntekeväisyyskohteisiin.
Yksityiselämä > Quarterback-sarjan tähti

Mahomes on Marcus Mariotan ja Kirk Cousinsin kanssa yksi kolmesta NFL:n pelinrakentajasta, joita esitellään Netflixin dokumenttisarjassa Quarterback. Sarja sai ensi-iltansa heinäkuussa 2023. Peyton Manningin tuottamassa sarjassa seurattiin Mahomesia koko kauden 2022 ajan, joka antoi katsojille näkymän hänen harjoitusrutiineihinsa ja elämään kentän ulkopuolella vaimonsa Brittanyn ja heidän perheensä kanssa.
Aiheesta muualla

Kuvia tai muita tiedostoja aiheesta Patrick Mahomes Wikimedia Commonsissa
Mahomesin Instagram-sivusto @patrickmahomes
Mahomesin tilastot ESPN:n sivustolla.
| n k Super Bowlin arvokkain pelaaja |
| --- | --- |
 I: Starr  II: Starr  III: Namath  IV: Dawson  V: Howley  VI: Staubach  VII: Scott  VIII: Csonka  IX: Harris  X: Swann  XI: Biletnikoff  XII : Martin & White  XIII: Bradshaw  XIV: Bradshaw  XV: Plunkett  XVI: Montana  XVII: Riggins  XVIII: Allen  XIX: Montana  XX: Dent  XXI: Simms  XXII: Williams  XXIII: Rice  XXIV: Montana  XXV: Anderson  XXVI: Rypien  XXVII: Aikman  XXVIII: E. Smith  XXIX: Young  XXX: Brown  XXXI: Howard  XXXII: Davis  XXXIII: Elway  XXXIV: Warner  XXXV: Lewis  XXXVI: Brady  XXXVII: Jackson  XXXVIII: Brady  XXXIX: Branch  XL: Ward  XLI: P. Manning  XLII: E. Manning  XLIII: Holmes  XLIV: Brees  XLV: Rodgers  XLVI: E. Manning  XLVII: Flacco  XLVIII: M. Smith  XLIX: Brady  50: Miller  LI: Brady  LII: Foles  LIII: Edelman  LIV: Mahomes  LV: Brady  LVI: Kupp  LVII: Mahomes  LVIII: Mahomes  LIX: Hurts 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat 
Mahomes Texas Techie joukkueessa vuonna 2014.
Mahomes johtamassa Chiefsin hyökkäystä kaudella 2021.
Mahomes ja tuleva vaimo Brittany vuonna 2020.
Kapina laivalla (vuoden 1935 elokuva)

| Kapina laivalla> Mutiny on the Bounty |
| --- | --- |

Ohjaaja:  Frank Lloyd
Käsikirjoittaja:  Jules Furthman Talbot Jennings Carey Wilson
Perustuu:  Charles Nordhoffin ja James Norman Hallin romaaniin
Tuottaja:  Irving Thalberg
Säveltäjä:  Herbert Stothart
Kuvaaja:  Arthur Edeson
Leikkaaja:  Margaret Booth
Tuotantosuunnittelija:  Cedric Gibbons
Lavastaja:  Cedric Gibbons Arnold A. Gillespie
Pääosat:  Clark Gable Charles Laughton Franchot Tone
Valmistustiedot
Valmistusmaa:  Yhdysvallat
Tuotantoyhtiö:  MGM
Levittäjä:  Metro-Goldwyn-Mayer Netflix
Ensi-ilta:  Yhdysvallat: 8. marraskuuta 1935 Suomi: 20. maaliskuuta 1936
Kesto:  132 min.
Alkuperäiskieli:  englanti
Budjetti:  2 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kapina laivalla (Mutiny on the Bounty, Suomessa myös nimillä Kapina laivassa ja Kapina kannella) on Frank Lloydin ohjaama yhdysvaltalainen seikkailuelokuva vuodelta 1935. Se perustuu James Norman Hallin romaaniin Kapina laivassa, joka  perustuu HMS Bountylla 1789 puhjenneeseen kapinaan. Pääosia esittivät Clark Gable ja Charles Laughton.
Kapina laivalla voitti parhaan elokuvan Oscar-palkinnon ja oli ehdolla viidessä muussa kategoriassa. Gable, Laughton, ja Franchot Tone olivat kaikki ehdolla parhaasta miespääosasta. Se on toistaiseksi (Oscar-gaala 2009) ainut parhaan elokuvan Oscarin voittanut elokuva, joka ei voittanut muita Oscar-palkintoja.
The New York Timesin kriitikot valitsivat Kapinan laivalla vuonna 2004 yhdeksi kaikkien aikojen tuhannesta parhaasta elokuvasta maailmassa.
Tarina

Kapteeni Bligh on julma ja säälimätön mies. Bountyn ollessa matkalla takaisin Englantiin, kapteenin julmuudet saavat sellaiset mittasuhteet, että perämies Christian järjestää kapinan. Bligh ja hänelle uskolliset upseerit jätetään ajelehtimaan pelastusveneessä. Christian johtaa laivan ja sen miehistön vaikeuksien kautta Tahitille.
Rooleissa

| 0 | 1 | 2 |
| --- | --- | --- |
|  Clark Gable  | … |  perämies Fletcher Christian   |
|  Charles Laughton  | … |  kapteeni William Bligh   |
|  Franchot Tone  | … |  Roger Byam     |
|  Dudley Digges  | … |  Bachus     |
|  Herbert Mundin  | … |  Smith     |
|  Donald Crisp  | … |  Burkitt     |
|  Eddie Quillan  | … |  Ellison     |
|  Movita Castaneda  | … |     |
|  Francis Lister  | … |  kapteeni Nelson     |
|  Henry Stephenson  | … |  sir Joseph Banks   |
|  Spring Byington  | … |  rouva Byam     |
|  Ian Wolfe  | … |  Samuel     |
|  Ivan Simpson  | … |  Morgan     |
|  DeWitt Jennings  | … |  Fryer     |
|  Stanley Fields  | … |  Muspratt     |
|  Wallis Clark  | … |  Morrison     |
|  Vernon P. Downing  | … |  Hayward     |
Palkinnot

Voitetut Oscar-palkinnot:
elokuva – MGM, Irving Thalberg ja Albert Lewin
Oscar-ehdokkuudet
ohjaus – Frank Lloyd
miespääosa – Clark Gable
miespääosa – Charles Laughton
miespääosa – Franchot Tone
Oscar-ehdokkuudet
käsikirjoitus – Jules Furthman, Talbot Jennings ja Carey Wilson
musiikki – Herbert Stothart (säveltäjä) ja Nat W. Finston (osastonjohtaja)
leikkaus – Margaret Booth
Aiheesta muualla

Kapina laivalla Internet Movie Databasessa (englanniksi)
Kapina laivalla Elonet.
Kapina laivalla AllMoviessa. (englanniksi)
| n k Parhaan elokuvan Oscar-palkinnon saaneet elokuvat |
| --- | --- |
1927/1928–1940:  Siivet (1927/28)  Broadwayn sävel (1928/29)  Länsirintamalta ei mitään uutta (1929/30)  Cimarron (1930/31)  Grand Hotel (1931/32)  Cavalcade (1932/33)  Tapahtui eräänä yönä (1934)  Kapina laivalla (1935)  Ziegfeld, naisten kuningas (1936)  Emile Zolan elämä (1937)  Komedia meistä ihmisistä (1938)  Tuulen viemää (1939)  Rebekka (1940) 
1941–1960:  Vihreä oli laaksoni (1941)  Rouva Miniver (1942)  Casablanca (1943)  Kulje tietäni (1944)  Tuhlattuja päiviä (1945)  Parhaat vuodet (1946)  Hiljainen sopimus (1947)  Hamlet (1948)  Kaikki kuninkaan miehet (1949)  Kaikki Eevasta (1950)  Pariisin lumoissa (1951)  Suuri maailmansirkus (1952)  Täältä ikuisuuteen (1953)  Alaston satama (1954)  Marty (1955)  Maailman ympäri 80 päivässä (1956)  Kwai-joen silta (1957)  Gigi (1958)  Ben-Hur (1959)  Poikamiesboksi (1960) 
1961–1980:  West Side Story (1961)  Arabian Lawrence (1962)  Tom Jones – hulivilihurmuri(1963)  My Fair Lady (1964)  Sound of Music (1965)  Kunnian mies (1966)  Yön kuumuudessa (1967)  Oliver! (1968)  Keskiyön cowboy (1969)  Panssarikenraali Patton (1970)  Kovaotteiset miehet (1971)  Kummisetä (1972)  Puhallus (1973)  Kummisetä osa II (1974)  Yksi lensi yli käenpesän (1975)  Rocky (1976)  Annie Hall (1977)  Kauriinmetsästäjä (1978)  Kramer vastaan Kramer (1979)  Tavallisia ihmisiä (1980) 
1981–2000:  Tulivaunut (1981)  Gandhi (1982)  Hellyyden ehdoilla (1983)  Amadeus (1984)  Minun Afrikkani (1985)  Platoon – nuoret sotilaat (1986)  Viimeinen keisari (1987)  Sademies (1988)  Palveluksessanne, Miss Daisy (1989)  Tanssii susien kanssa (1990)  Uhrilampaat (1991)  Armoton (1992)  Schindlerin lista (1993)  Forrest Gump (1994)  Braveheart – taipumaton (1995)  Englantilainen potilas (1996)  Titanic (1997)  Rakastunut Shakespeare (1998)  American Beauty (1999)  Gladiator (2000) 
2001–:  Kaunis mieli (2001)  Chicago (2002)  Taru sormusten herrasta: Kuninkaan paluu (2003)  Million Dollar Baby (2004)  Crash (2005)  The Departed (2006)  Menetetty maa (2007)  Slummien miljonääri (2008)  The Hurt Locker (2009)  Kuninkaan puhe (2010)  The Artist (2011)  Argo (2012)  12 Years a Slave (2013)  Birdman or (The Unexpected Virtue of Ignorance) (2014)  Spotlight (2015)  Moonlight (2016)  The Shape of Water (2017)  Green Book (2018)  Parasite (2019)  Nomadland (2020)
Miehiä ja vaimoja

| Miehiä ja vaimoja> Husbands and Wives |
| --- | --- |

Ohjaaja:  Woody Allen
Käsikirjoittaja:  Woody Allen
Tuottaja:  Robert Greenhut
Säveltäjä:  Gustav Mahler
Kuvaaja:  Carlo Di Palma
Leikkaaja:  Susan E. Morse
Tuotantosuunnittelija:  Santo Loquasto
Valmistustiedot
Valmistusmaa:  Yhdysvallat
Tuotantoyhtiö:  TriStar Pictures
Levittäjä:  TriStar Pictures Netflix
Ensi-ilta:  1992
Kesto:  108 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Miehiä ja vaimoja (Husbands and Wives) on Woody Allenin käsikirjoittama ja ohjaama draamakomedia vuodelta 1992. Elokuvan pääosissa näyttelevät Allenin itsensä lisäksi Mia Farrow, ohjaajana paremmin tunnettu Sydney Pollack, Judy Davis, Juliette Lewis ja Liam Neeson.
Elokuva oli Woody Allenin ja Mia Farrow’n viimeinen yhteistyö. Heidän avioeronsa tapahtui vähän ennen elokuvan ensi-iltaa. Myös elokuvassa teemana on avioero, josta pariskunta Jack ja Sally (Pollack ja Davis) yllättäen kertovat ystäväpariskunnalle Gabelle ja Judylle (Allen ja Farrow). Pian Jack esittelee uuden kumppaninsa ja Gabe puolestaan aloittaa suhteen nuoren naisopiskelijan (Juliette Lewis) kanssa.
Elokuvan lopussa Jack ja Sally ovat palanneet yhteen, kun taas Gabe asuu yksin. Kun elokuvan loppukohtaus on leikattu mustaan, kuullaan Gaben kysyvän kuvausyhmältä: ”Voinko nyt mennä? Oliko se siinä?”